钦定古今图书集成/理学汇编/学行典/第204卷 > 王子奇
## 钦定古今图书集成/理学汇编/学行典/第204卷 > 王子奇

按《松江府志》：“王子奇，金山人。事亲至孝。母有痰疾，子
奇吞其痰，母病寻愈。母卒，苫块三年，冬不絮，夏不扇，
忌日祭祀，号泣如初丧。以指挥起家，总戎闽中，廉介
自守，与士卒同甘苦，荔枝海错皆不敢尝，曰：‘吾亲未
食也’。涉海遇大风，叹曰：‘吾无风波，风波奈我何’？风果
息。后以寿终于家。”